**สัญญารับกองทุนพัฒนาบุคลากร โรงเรียนสาธิตแห่งมหาวิทยาลัยเกษตรศาสตร์**

สัญญาเลขที่ .........................

**วิทยาเขตกำแพงแสน ศูนย์วิจัยและพัฒนาการศึกษา**

**ปีการศึกษา.........................**

ทำที่ โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา

วันที่ .......... เดือน ....................... พ.ศ. ..................

สัญญาฉบับนี้ทำขึ้นระหว่างโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา โดยผู้อำนวยการโรงเรียน ประธานคณะกรรมการกองทุนพัฒนาบุคลากร โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา ซึ่งต่อไปนี้ในสัญญานี้เรียกว่า “ผู้ให้ทุน” ฝ่ายหนึ่ง กับ (นาย, นาง, นางสาว) ................................................................... 🗆 ข้าราชการ 🗆 พนักงานมหาวิทยาลัย 🗆 พนักงานเงินรายได้ ตำแหน่ง..............................................

สังกัด โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา

เกิดวันที่ ......... เดือน................... พ.ศ. ............. อายุ .......... ปี อยู่บ้านเลขที่ ............. ตรอก/ซอย .................. ถนน ..................... ตำบล/แขวง ............................ อำเภอ/เขต ............................ จังหวัด ............................. รหัสไปรษณีย์ .............................. โทรศัพท์ ................................. ชื่อบิดา .................................................... ชื่อมารดา ....................................................... ซึ่งต่อต่อไปนี้ในสัญญานี้เรียกว่า “ผู้รับทุน” คู่สัญญาทั้งสองฝ่ายได้ตกลงกันมีข้อความดังต่อไปนี้

ข้อ 1 ผู้ให้ทุนตกลงให้ทุนและผู้รับทุนตกลงรับทุน 🗆 เพื่อศึกษาต่อระดับ ............................ ของกองทุนพัฒนาบุคลากรโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา ตามความต้องการของ (หน่วยงานต้นสังกัด)………………………………………………………………

โดยผู้รับทุนจะศึกษา.................................................................................

ข้อ 2 ในระหว่างรับทุนตามสัญญานี้ หรือภายหลังจากที่รับทุนไปจนหมดแล้วแต่ยังไม่สำเร็จ ผู้รับทุนยินยอมอยู่ในความดูแลของผู้ให้ทุนโดยผู้รับทุนจะต้องประพฤติและปฏิบัติตามกฎหมาย ระเบียบ ข้อบังคับ หรือคำสั่งของผู้ให้ทุนที่ได้กำหนดและสั่งการ เกี่ยวกับการศึกษา/การฝึกอบรม/ดูงาน ตามสัญญานี้ ทั้งนี้ได้ออกใช้บังคับอยู่แล้วในวันทำสัญญานี้ และที่จะออกใช้บังคับต่อไปภายหน้าโดยเคร่งครัด และให้ถือว่ากฎหมาย ระเบียบ ข้อบังคับหรือคำสั่งต่างๆ ดังกล่าวเป็นส่วนหนึ่งของสัญญาฉบับนี้

ข้อ 3 ผู้รับทุนต้องตั้งใจศึกษาและเพียรพยายามอย่างดีที่สุด ที่จะศึกษาวิชาให้ตรงตามที่ผู้ให้ทุนกำหนด โดยผู้รับทุนจะต้องตั้งใจศึกษา เพื่อให้สำเร็จการศึกษาภายในกำหนดเวลาตามหลักสูตร โดยไม่หลีกเลี่ยง ละเลย เพิกเฉย ทอดทิ้ง หรือเลิกการศึกษา ก่อนสำเร็จการศึกษา ตามสัญญาฉบับนี้ เว้นแต่จะได้รับความเห็นชอบเป็นลายลักษณ์อักษรจากผู้ให้ทุน

ข้อ 4 ผู้รับทุนแสดงหลักฐานการขอรับทุนอันเป็นเท็จต่อผู้ให้ทุน ผู้รับทุนยินยอมชดใช้จำนวนทุนที่รับไปทั้งหมดคืนให้แก่ผู้ให้ทุนโดยไม่มีเงื่อนไข

ข้อ 5 การรายงานตัวกลับเข้ารับราชการหรือปฏิบัติงาน กรณีเสร็จหรือสำเร็จการศึกษาตามหลักสูตร

5.1 กรณีผู้รับทุน ศึกษาในเวลาราชการ เมื่อผู้รับทุนเสร็จหรือสำเร็จการศึกษาตามหลักสูตรแล้ว ผู้รับทุนจะต้องกลับเข้ารับราชการหรือปฏิบัติงานในโรงเรียนสาธิตแห่งมหาวิทยาลัย เกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา โดยผู้รับทุนจะต้องไปรายงานตัวที่หน่วยงานต้นสังกัดภายในระยะเวลาตามระเบียบที่เกี่ยวข้องกับข้าราชการหรือพนักงานไปศึกษากำหนดไว้ แล้วแต่กรณี

5.2 กรณีผู้รับทุน ศึกษานอกเวลาราชการ เมื่อผู้รับทุนเสร็จหรือสำเร็จการศึกษาตามหลักสูตรแล้ว ผู้รับทุนแจ้งสำเร็จการศึกษาเป็นลายลักษณ์อักษรต่อหน่วยงานต้นสังกัดและผู้ให้ทุนภายในกำหนด 30 (สามสิบ) วัน นับจากวันที่สำเร็จการศึกษา

ข้อ 6 ในกรณีที่ผู้รับทุนเสร็จหรือสำเร็จการศึกษาตามหลักสูตร และได้กลับเข้ารับราชการหรือปฏิบัติงาน ผู้รับทุนจะต้องกลับเข้ารับราชการหรือปฏิบัติงานในโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา เป็นเวลา 2 เท่าของระยะเวลาที่รับทุน

หากผู้ได้รับทุนรับราชการหรือปฏิบัติงานชดใช้ทุนไม่ครบกำหนดตามข้อ 6 ผู้รับทุนต้องชดใช้เงินทุนพร้อมทั้งชำระเงินเป็นเบี้ยปรับให้แก่ผู้ให้ทุนอีกสองเท่าของเงินทุนที่ผู้รับทุนจะต้องชดใช้คืนให้แก่ผู้ให้ทุนตามสัญญานี้ โดยให้ลดจำนวนลงตามส่วนของระยะเวลาที่ผู้รับทุนรับราชการหรือปฏิบัติงานชดใช้ทุนไปบ้างแล้ว

การนับระยะเวลารับราชการหรือปฏิบัติงานชดใช้ ให้เริ่มนับตั้งแต่วันที่ผู้รับทุนเข้ารายงานตัวหรือแจ้งสำเร็จการศึกษาเป็นลายลักษณ์อักษรต่อหน่วยงานต้นสังกัดตามข้อ 5 แล้วแต่กรณี

ข้อ 7 ในกรณีที่ผู้รับทุนเสร็จหรือสำเร็จการศึกษาตามหลักสูตร และผู้รับทุนไม่รายงานตัวกลับเข้ารับราชการหรือไม่ปฏิบัติงานในโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา ผู้รับทุนยินยอมชดใช้เงินทุนจำนวนทั้งหมดที่ได้รับตามสัญญานี้คืนให้แก่ผู้ให้ทุน พร้อมทั้งชำระเงินเป็นเบี้ยปรับให้แก่ผู้ให้ทุนอีกสองเท่าของจำนวนเงินทุนที่ผู้รับทุนจะต้องชดใช้คืนตามสัญญานี้ ภายในกำหนดเวลา 30 (สามสิบ) วัน นับถัดจากวันที่ได้รับแจ้งจากผู้ให้ทุน หากผู้รับทุนไม่ชำระภายในกำหนดระยะเวลาดังกล่าว หรือชำระไม่ครบถ้วน ผู้รับทุนยินยอมให้คิดดอกเบี้ยในอัตราร้อยละ 15 (สิบห้า) ต่อปี ของจำนวนเงินที่ยังมิได้ชำระ นับตั้งแต่วันที่ครบกำหนดระยะเวลาดังกล่าวจนถึงวันที่ได้ชำระเงินครบถ้วน

ข้อ 8 การายงานตัวกลับเข้ารับราชการหรือปฏิบัติงาน กรณีไม่สำเร็จการศึกษาตามหลักสูตร

8.1 กรณีผู้รับทุน ศึกษาในเวลาราชการ หากผู้รับทุนไม่สำเร็จการศึกษาตามหลักสูตร และไม่ได้รับอนุญาตจากมหาวิทยาลัยเกษตรศาสตร์ให้ขยายเวลาศึกษา ผู้รับทุนต้องรายงานตัวกลับเข้ารับราชการ หรือปฏิบัติงานในมหาวิทยาลัยเกษตรศาสตร์ โดยผู้รับทุนจะต้องรายงานตัวต่อหน่วยงานต้นสังกัด ภายในระยะเวลาตามระเบียบที่เกี่ยวข้องกับข้าราชการหรือพนักงานไปศึกษากำหนดไว้ แล้วแต่กรณี

8.2 กรณีผู้รับทุนศึกษานอกเวลาราชการ หากผู้รับทุนไม่สำเร็จการศึกษาตามหลักสูตร ผู้รับทุนจะต้องแจ้งการไม่สำเร็จการศึกษาเป็นลายลักษณ์อักษรต่อหน่วยงานต้นสังกัดและผู้ให้ทุนภายในกำหนด 30 (สามสิบ) วัน นับจากวันที่รู้ว่าไม่สำเร็จการศึกษาตามหลักสูตร

ข้อ 9 ในกรณีที่ผู้รับทุนไม่สำเร็จการศึกษา/ฝึกอบรม/ดูงาน ตามหลักสูตรและได้กลับเข้ารับราชการหรือปฏิบัติงานในโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา ผู้รับทุนต้องชดใช้เงินทุนที่รับไประหว่างศึกษาทั้งหมด หรือผู้รับทุนต้องรับราชการหรือปฏิบัติงานในโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษาเป็นเวลา 2 เท่าของระยะเวลาที่รับทุน

กรณีตามวรรคแรก หากเป็นการศึกษาในระดับปริญญาเอก ผู้รับทุนจะต้องรับราชการหรือปฏิบัติงานในโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา เป็นเวลา 3 เท่าของระยะเวลาทุนที่รับทุน

หากผู้รับทุนรับราชการหรือปฏิบัติงานชดใช้ทุนไม่ครบกำหนดเวลาตามวรรคแรกหรือวรรคสอง ผู้รับทุนต้องชดใช้เงินทุนพร้อมทั้งชำระเงินเป็นเบี้ยปรับให้แก่ผู้ให้ทุนอีกสองเท่าของเงินทุนที่ผู้รับทุนจะต้องชดใช้คืนให้แก่ผู้ให้ทุนตามสัญญานี้ โดยให้ลดจำนวนเงินลงตามส่วนของระยะเวลาที่ผู้รับทุนรับราชการหรือปฏิบัติงานชดใช้ทุนไปบ้างแล้ว

การนับระยะเวลารับราชการหรือปฏิบัติงานชดใช้ ให้เริ่มนับตั้งแต่วันที่ผู้รับทุนเข้ารายงานตัวหรือแจ้งไม่สำเร็จการศึกษาเป็นลายลักษณ์อักษรต่อหน่วยงานต้นสังกัดตามข้อ 8 แล้วแต่กรณี

ข้อ 10 ในกรณีที่ผู้รับทุนไม่สำเร็จการศึกษา ตามหลักสูตรและผู้รับทุนไม่รายงานตัวกลับเข้ารับราชการหรือไม่ปฏิบัติงานในโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา ผู้รับทุนยินยอมชดใช้เงินทุนจำนวนทั้งหมดที่ได้รับตามสัญญานี้คืนให้แก่ผู้ให้ทุน พร้อมทั้งชำระเงินเป็นเบี้ยปรับให้แก่ผู้ให้ทุนอีกสองเท่าของเงินทุนที่ผู้รับทุนจะต้องชดใช้คืนตามสัญญานี้ ภายในระยะเวลา 30 (สามสิบ) วัน นับถัดจากวันที่ได้รับแจ้งจากผู้ให้ทุน หากผู้รับทุนไม่ชำระภายในกำหนดระยะเวลาดังกล่าว หรือชำระไม่ครบถ้วน ผู้รับทุนยินยอมให้คิดดอกเบี้ยในอัตราร้อยละ 15 (สิบห้า) ต่อปี ของจำนวนเงินที่ยังมิได้ชำระนับตั้งแต่วันที่ครบกำหนดระยะเวลาดังกล่าวจนถึงวันที่ได้รับชำระเงินครบถ้วน

ข้อ 11 ผู้รับทุนไม่ต้องรับผิดตามสัญญาในข้อ 6, 7, 9 หรือ 10 ในกรณีดังต่อไปนี้

1. ตาย

(2) ผู้ให้ทุนได้พิจารณาแล้วเห็นว่ามีเหตุอันสมควรที่จะไม่ต้องรับผิด

ข้อ 12 ในระหว่างเวลาที่ผู้รับทุนศึกษา ตามหลักสูตร หรือระหว่างที่ผู้รับทุนเข้ารับราชการหรือปฏิบัติงานชดใช้ตาม ข้อ 6 หรือ ข้อ 9 หากผู้รับทุนถูกสั่งไล่ออกหรือปลดออก หรือไม่ได้รับการต่อสัญญาให้รับราชการผู้รับทุนจะต้องชดใช้เงินทุนและเบี้ยปรับอีกสองเท่าให้แก่ผู้ให้ทุนเป็นจำนวนเงินทั้งหมดหรือลดลงตามส่วน

ข้อ 13 การคำนวณจำนวนเงินทุนพร้อมเบี้ยปรับอีกสองเท่าที่ต้องรับผิดชดใช้ตามที่กำหนดในข้อ 6 วรรคสาม ข้อ 9 วรรคสาม และข้อ 12 ให้คำนวณโดยนำจำนวนเงินทุนทั้งหมดที่ได้รับระหว่างศึกษา คูณด้วยจำนวนวันที่ยังต้องรับราชการหรือทำงานชดใช้ หารด้วยจำนวนวันทั้งหมดที่ต้องรับราชการหรือทำงานชดใช้ ผลลัพธ์ที่ได้คูณด้วยสาม ซึ่งเท่ากับจำนวนเงินที่ผู้รับทุนต้องชดใช้คืนแก่ผู้ให้ทุน

ข้อ 14 ในวันทำสัญญานี้ ผู้รับทุนได้จัดให้ (ชื่อบุคคล) .................................................................. ทำสัญญาค้ำประกันการปฏิบัติและความรับผิดตามสัญญานี้ด้วยแล้ว และในกรณีที่ผู้ค้ำประกันตายหรือล้มละลาย หรือผู้ให้ทุนเห็นสมควรให้ผู้รับทุนเปลี่ยนผู้ค้ำประกัน ผู้รับทุนจะต้องจัดให้มีผู้ค้ำประกันรายใหม่ มาทำสัญญาค้ำประกันแทนภายในกำหนด 30 (สามสิบ) วัน นับแต่วันที่ผู้ค้ำประกันถึงแก่ความตายหรือล้มละลาย หรือวันที่ผู้รับทุนได้รับแจ้งจากผู้ให้ทุนให้เปลี่ยนผู้ค้ำประกันแล้วแต่กรณี ถ้าผู้รับทุนไม่จัดให้มีผู้ค้ำประกันรายใหม่มาทำสัญญาค้ำประกันภายในกำหนดเวลาดังกล่าว ผู้ให้ทุนมีสิทธิงดให้ทุนแก่ผู้รับทุน

สัญญานี้ทำขึ้น 2 (สอง) ฉบับ มีข้อความถูกต้องตรงกัน คู่สัญญาได้อ่านและเข้าใจ ข้อความในสัญญานี้ดีแล้ว จึงลงลายมือชื่อไว้เป็นหลักฐานต่อหน้าพยานและเก็บไว้ฝ่ายละฉบับ

ลงชื่อ........................................................ผู้รับทุน

(....................................................)

ลงชื่อ........................................................ผู้ให้ทุน

(....................................................)

ลงชื่อ........................................................พยาน

(....................................................)

ลงชื่อ........................................................พยาน

(....................................................)

ข้าพเจ้า.............................................................อยู่บ้านเลขที่ .......................... ตรอก/ซอย .......................... ถนน ...................... ตำบล/แขวง ...................... อำเภอ/เขต ............................. จังหวัด ......................... โทรศัพท์ ....................................... ซึ่งเป็นสามี/ภรรยา/ผู้แทนโดยชอบธรรม ของผู้รับทุน ข้าพเจ้ายินยอมให้.......................................................... ผู้รับทุนทำสัญญาฉบับนี้ได้

ลงชื่อ............................................... ผู้ให้ความยินยอม

(.........................................) (สามี/ภรรยา/ผู้แทนโดยชอบธรรม)

ลงชื่อ............................................... พยาน

(.........................................)

ลงชื่อ............................................... พยาน

(.........................................)

ข้าพเจ้าขอรับรองว่าข้าพเจ้าไม่มีคู่สมรส (เป็นโสด/คู่สมรสตาย/หย่า) ในขณะที่ทำสัญญานี้

ลงชื่อ............................................... ผู้รับทุน

(.........................................)

ลงชื่อ............................................... พยาน

(.........................................)

ลงชื่อ............................................... พยาน

(.........................................)